**Farské oznamy**

**Palmová nedeľa – rok C (13. 4. 2025)**

|  |  |  |
| --- | --- | --- |
| Pondelok | Pondelok Svätého týždňa | 7.00 |
| Utorok | Utorok Svätého týždňa | 7.00 |
| Streda | Streda Svätého týždňa | 7.00 |
| Štvrtok | Štvrtok Svätého týždňa - Zelený štvrtok | 17.30 |
| Piatok | Piatok utrpenia Pána - Veľký piatok | 15.00 |
| Sobota | Svätá sobota | 19.45 |
| Nedeľa | Veľkonočná nedeľa Pánovho zmŕtvychvstania | 8.00; 9.30 Oblazov; 11.00 |

Palmovou nedeľou sme vstúpili do Svätého týždňa v ktorom svätá Cirkev slávi tajomstvá spásy, ktoré uskutočnil Ježiš v posledných dňoch svojho života. Pôstne obdobie pokračuje až do Zeleného štvrtka a večernou sv. omšou začína Veľkonočné trojdnie.

Dnes o 15.00 vás pozývam pomodliť sa krížovú cestu s deťmi a po nej sa deti môžu ísť spolu zahrať na faru. Som rád, že ste prijali Ježišovu ponuku vyznať vaše hriechy, ak sa niekto nestihol vyspovedať, spoločné sväté spovede sú ešte dnes v Kolároviciach od 14.30 a v Petroviciach od 16.00. Zajtra v Štiavniku a v utorok v Bytči od 16.30 do 19.00.

Veľkonočné trojdnie začne vo štvrtok svätou omšou o 17.30. Na Veľký piatok o 9.00 sa budeme modliť pobožnosť krížovej cesty, ktorú budú viesť naši birmovanci. Začneme od kostola a za dobrého počasia by sme išli ku krížu. Na Veľký piatok zachovávame prísny pôst a zdržiavanie sa mäsitého pokrmu. Toto nariadenie zaväzuje veriacich od 14 do 60 roku života. Obrady na Veľký Piatok začnú o 15.00 hod. A po obradoch by sme si uctievali Ježišovo telo do 20.00hod. V tento deň začína i Novéna k Božiemu milosrdenstvu. Na Svätú sobotu začne adorácia o 8.30 hod. a bude trvať do obradov Veľkonočnej vigílie, ktorá začne o 19.45 (po západe slnka). Prosím, aby ste sa zapísali na adoráciu v piatok i sobotu v sakristii a v sobotu, aby ste si priniesli sviece na obnovenie krstných sľubov.

Prosím, keby sa čím skôr, najlepšie dnes, prihlásili lektori, ktorí by chceli čítať Božie slovo počas Veľkonočného trojdnia. Zvlášť v sobotu na Veľkonočnú vigíliu, kedy budeme čítať všetkých 7 čítaní zo Starého zákona a teda svätá omša bude dlhšia, prosím, aby ste s tým rátali. Ďakujem za vašu spoluúčasť na slávnostnom a pokojnom prežití liturgických slávení. Po sv. omšiach na veľkonočnú nedeľu bude veľkonočná ofera, ktorú použijeme na rekonštrukciu strechy.

V zbierke na pomoc prenasledovaným kresťanom ste darovali 751eur. Nech Pán odmení vašu štedrosť.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur alebo si zobrať katechézu pre rodiny alebo Pôstnu krabičku.

Na Tv Lux bude dnes ďalší príbeh zo seriálu The Chosen – Vyvolení. Pozývam si ho pozrieť.

Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii.

Ak Pán dá, tak týždeň po Veľkej noci teda 28.4. by sme začali s rekonštrukciou nášho kostola. Začali by sme stavať lešenie a pravdepodobne od 5.5. by sme začali s prácami na streche a fasáde. Chcem poprosiť mužov, dobrovoľníkov, či by nám pri tom mohli pomôcť s pomocnými prácami pre klampiarov i na fasáde. Predstava je taká, žeby sme vytvorili pracovné skupiny ideálne na každý deň 5 mužov doobeda a 5 mužov poobede. Doobeda by som chcel poprosiť a osloviť najmä dôchodcov, ktorí sú na tom zdravotne dobre a majú chuť pomôcť, lebo ostatní muži musia byť v práci. Ak by sme dokázali vytvoriť 10 takýchto skupín (5doobeda od pondelka do piatku a 5 poobede). Teda každý muž by obetoval jeden deň v týždni po dobu napr. 6 týždňov. Nikto by sa pri tom veľa nenarobil a spoločne by sme to zvládli. Prosím, aby ste nad tým porozmýšľali a ochotní muži nech sa prihlásia v sakristii alebo u mňa na telefón 0903248077 alebo u Braňa Grofčíka 0907559612 s tým, žeby nám veľmi pomohlo, keby mali vybraný deň alebo dni, ktorí môžu pomôcť. Prosím ženy, keby to mužom doma odkázali a v mojom mene ich poprosili.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.

Ďakujem za vaše modlitby, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.3. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Miništranti